Somia, navega, tibea...
26 octubre 2021

## Somia, navega, tibea...26 octubre 2021Última actualització: 26 octubre 2021

![](../gestion/img/e2866cb088c166b96c964dbffef28dd732374c83fdc9c8a3470c53beea56e5fa.jpg)  
  

El **regidor de Polítiques Econòmiques i Comerç, Ferran Martínez**, acompanyat de l’**edil d’Economia i Hisenda, Salvador Gregori,** i del **president de la Cooperativa de Comerciants del Centre Històric** (en representació de les sis associacions comercials de la ciutat), **Pedro Izquierdo,** ha presentat aquest matí un projecte en el qual Ajuntament i sector venen treballant des de fa molt de temps, gràcies a un conveni de col·laboració amb FAES; el primer Market Place de Gandia, batejat amb el nom de “tiber.es”, Local Shopping Gandia. Està finançat al 100 % per l’Ajuntament i és propietat al complet de les sis associacions comercials de la ciutat, que han creat un equip de gestió.

“Tiber.es és un centre comercial virtual on s’ofereixen els productes i els serveis dels establiments de Gandia adherits. _E__s tracta de la fórmula imbatible, més clara, de defensar el comerç tradicional de Gandia, ja que amplia les possibilitats de negoci i suma els aspectes positius de la venda on line (rapidesa, agilitat, accessibilitat...) i presencial (proximitat, assessorament, professionalitat...),_ ha destacat Martínez.

Una fórmula local per a un àmbit d’actuació, de moment, estatal que, a més possibilitarà els usuaris de Gandia, la Safor i les comarques veïnes combinar les dues fórmules, ja que els comerços han de tindre obligatòriament establiments físics oberts a la ciutat.

Precisament, demà s’inicia el procés de subscripció, a través de www.tiber.es, dels establiments interessats (els primers a fer-ho es beneficiaran del 60% de descompte). L’equip de tiber.es farà una atenció i formació personalitzada de les empreses inscrites.

El 2 de novembre es presentarà públicament al sector, a les 20.30 h, a Foment AIC. La intenció és que estiga enllestit abans de Nadal, _«__però ho farà quan estiga en les millors condicions per a fer-ho»_, ha insistit l’edil de comerç.

_«Un acció més del Govern del Serpis que demostra la importància que la iniciativa pública redunde en la millor__a_ _del teixit productiu com el comerç, que represent__a_ _un 20 de l’ocupació_ _a_ _la nostra ciutat. Un comerç que, a més, vertebra, anima una ciutat. La trajectòria del govern local ha sig__u__t molt clara;_ _p__er part de la regidoria de Ferran Martínez s’han fet accions fonamentalment en dos sentits, la digitalització dels comerços i el suport al sector_ _abans i després de la crisi...»_, ha destacat Gregori.

Per la seua banda, Izquierdo ha agraït el suport de l’Ajuntament que ha sabut estar al costat del sector i posar en marxa les propostes i iniciatives suggerides pel mateix comerç, com ara els «Xecs consum», el «Market Place» o les ajudes a la transformació digital, per posar només uns exemples. _«Un dia de satisfacció, perquè llancem tiber.es i entenem que el futur del xicotet comerç no pot obviar la multicanalitat. A més, volem aconseguir la bidireccional, que la gent que compra en el Market puga vindre a recollir el producte, que qui compre en botiga física tinga descomptes en tiber.es...»._

Finalment, Martínez ha anunciat que la pròxima setmana es farà pública una nova convocatòria de les ajudes a la transformació digital del comerç, que en aquesta ocasió aniran destinades en la seua totalitat als establiments adherits a tiber.es.